DODATOK č. 1
k Zmluve o dielo zo dňa 15.04.2026
uzatvorený v zmysle bodu 16.5 Zmluvy o dielo, v spojení s § 536 a nasl. zákona č. 513/1991 Zb. Obchodný zákonník v znení neskorších predpisov a v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov
Článok I
Zmluvné strany
Objednávateľ:
[bookmark: _GoBack]Názov organizácie:	Spojená škola Juraja Henischa, Slovenská 5, Bardejov
Sídlo organizácie:	Slovenská 5, 085 01 Bardejov
Štatutárny orgán:	RNDr. Jozef Sobek – riaditeľ
IČO:			42035261
DIČ:			2022231651
Bankové spojenie:	Štátna pokladnica
IBAN:			SK55 8180 0000 0070 0051 7415
(ďalej len „Objednávateľ“)
a
Zhotoviteľ:
Názov:			Swietelsky-Slovakia spol. s r.o.
Sídlo:			Mokráň záhon 4, 821 04 Bratislava
Štatutárny orgán:	Ing. Aleš Krupka, konateľ
			JUDr. Lukáš Galeštok, konateľ
Zapísaná v:		OR Mestského súdu Bratislava III, oddiel: Sro, vložka č. 307/B
IČO:			00 896 225
DIČ:			2020 294 144
IČ DPH:			SK2020 294 144
Bankové spojenie:	Tatra banka, a.s.
IBAN:			SK58 1100 0000 0026 2304 3487
(ďalej len „Zhotoviteľ“)
(Objednávateľ a Zhotoviteľ ďalej spoločne aj ako „Zmluvné strany“)




Článok II
Preambula a predmet dodatku
2.1	Zmluvné strany uzatvorili dňa 15.04.2026 Zmluvu o dielo na realizáciu stavebných prác v rámci investičnej akcie „Rekonštrukcia strechy nad jedálňou“ (ďalej len „Zmluva“), ktorá nadobudla účinnosť dňa 16.04.2026. Stavenisko bolo Zhotoviteľovi protokolárne odovzdané dňa 15.06.2026 na základe Zápisu o odovzdaní a prevzatí staveniska.
2.2	V priebehu realizácie Diela vznikla potreba vykonania prác, ktoré neboli zahrnuté v Prílohe č. 2 Zmluvy (ocenený výkaz výmer), avšak sú nevyhnutné na riadne dokončenie a užívanie Diela (ďalej len „naviac práce“), a to najmä prác súvisiacich s odvodnením a dažďovou kanalizáciou (zemné práce, drenážne rebro, rúrové vedenie, revízne šachty) a s úpravou výfukových kusov. Potrebu naviac prác Zhotoviteľ identifikoval a oznámil Objednávateľovi v súlade s bodom 5.8.2 Zmluvy a ocenil ich postupom podľa bodu 5.8.1 Zmluvy.
2.3	Súčasne v priebehu realizácie Diela došlo k zníženiu rozsahu prác oproti Prílohe č. 2 Zmluvy, a to v časti SO 02.3 – Bleskozvod a uzemnenie (ďalej len „menej práce“), ktorých realizácia sa ukázala ako nepotrebná; hodnota menej prác bola vyčíslená podľa jednotkových cien položiek uvedených v Prílohe č. 2 Zmluvy v súlade s bodom 5.9 Zmluvy.
2.4	Naviac práce a menej práce boli Objednávateľom odsúhlasené. Vzhľadom na rozsah naviac prác a technologické väzby na ostatné práce na Diele nie je objektívne možné dokončiť Dielo v pôvodnej lehote podľa bodu 7.1 Zmluvy, a preto sa Zmluvné strany dohodli aj na primeranom predĺžení lehoty na dokončenie Diela.
2.5	Predmetom tohto Dodatku č. 1 je teda zmena Ceny za Dielo podľa bodu 5.2 Zmluvy o hodnotu naviac prác a menej prác a zmena lehoty na dokončenie a odovzdanie Diela podľa bodu 7.1 Zmluvy.
Článok III
Zmena ceny za Dielo
3.1	Cena naviac prác podľa bodu 2.2 tohto Dodatku predstavuje sumu 9 458,64 EUR bez DPH (slovom: deväťtisícštyristopäťdesiatosem eur a šesťdesiatštyri centov), DPH 23 % vo výške 2 175,49 EUR, t. j. 11 634,13 EUR s DPH. Ocenený výkaz výmer naviac prác tvorí Prílohu č. 1 tohto Dodatku.
3.2	Cena menej prác podľa bodu 2.3 tohto Dodatku predstavuje sumu 1 391,58 EUR bez DPH (slovom: jedentisíctristodeväťdesiatjeden eur a päťdesiatosem centov), DPH 23 % vo výške 320,06 EUR, t. j. 1 711,64 EUR s DPH. Ocenený výkaz výmer menej prác tvorí Prílohu č. 2 tohto Dodatku.
3.3	Rekapitulácia zmeny Ceny za Dielo:
	Položka
	Cena bez DPH [EUR]
	DPH 23 % [EUR]
	Cena s DPH [EUR]

	Pôvodná Cena Diela podľa bodu 5.2 Zmluvy
	234 121,21
	53 847,88
	287 969,09

	Naviac práce (+)
	9 458,64
	2 175,49
	11 634,13

	Menej práce (–)
	– 1 391,58
	– 320,06
	– 1 711,64

	Cena Diela po zmene (Dodatok č. 1)
	242 188,27
	55 703,30
	297 891,57



3.4	Na základe uvedeného sa bod 5.2 Článku 5 Zmluvy ruší a nahrádza sa novým znením:
„5.2	Dohodnutá cena je stanovená ako celková cena za Dielo.
	Cena Diela bez DPH:
	242 188,27 EUR

	Sadzba DPH:
	23 %

	DPH:
	55 703,30 EUR

	Celková cena Diela s DPH:
	297 891,57 EUR

	Celková cena Diela s DPH slovom:
	Dvestodeväťdesiatsedemtisícosemstodeväťdesiatjeden eur a päťdesiatsedem centov



3.5	Cena Diela uvedená v bode 3.4 tohto Dodatku je doložená položkovými rozpočtami – oceneným výkazom výmer naviac prác a oceneným výkazom výmer menej prác, ktoré tvoria Prílohu č. 1 a Prílohu č. 2 tohto Dodatku a ktoré sa stávajú neoddeliteľnou súčasťou Prílohy č. 2 Zmluvy.
3.6	Zhotoviteľ je oprávnený fakturovať len skutočne vykonané práce. Ostatné platobné podmienky dohodnuté v Článku 5 Zmluvy zostávajú nezmenené.
Článok IV
Zmena lehoty na dokončenie Diela
4.1	Zmluvné strany sa dohodli, že prvá veta bodu 7.1 Článku 7 Zmluvy sa ruší a nahrádza sa novým znením:
„7.1	Predmet Zmluvy realizovaný v súlade s Prílohami č. 1, č. 2 a č. 3 tejto Zmluvy, sa Zhotoviteľ zaväzuje ukončiť a protokolárne odovzdať bez vád a nedorobkov najneskôr do 3 mesiacov a 10 dní od nasledujúceho dňa po protokolárnom odovzdaní staveniska Zhotoviteľovi, t. j. najneskôr do 25.09.2026.“
4.2	Ostatné ustanovenia bodu 7.1 a Článku 7 Zmluvy zostávajú týmto Dodatkom nedotknuté.
4.3	Zhotoviteľ sa zaväzuje predložiť Objednávateľovi aktualizovaný časový harmonogram zohľadňujúci naviac práce, menej práce a predĺženú lehotu podľa bodu 4.1 tohto Dodatku, a to do päť (5) pracovných dní odo dňa nadobudnutia účinnosti tohto Dodatku; takto odsúhlasený harmonogram nahrádza doterajšiu Prílohu č. 3 Zmluvy.
4.4	Zhotoviteľ je povinný zabezpečiť platnosť výkonovej záruky podľa bodu 6.2 Zmluvy tak, aby pokrývala aj predĺženú lehotu na dokončenie Diela podľa tohto Dodatku.


Článok V
Záverečné ustanovenia
5.1	Ostatné ustanovenia Zmluvy, ktoré nie sú týmto Dodatkom dotknuté, zostávajú v platnosti a účinnosti v nezmenenom znení.
5.2	Neoddeliteľnou súčasťou tohto Dodatku sú:
Príloha č. 1 – Ocenený výkaz výmer naviac prác,
Príloha č. 2 – Ocenený výkaz výmer menej prác.

5.3	Zmluvné strany vyhlasujú, že zmena Zmluvy vykonaná týmto Dodatkom je v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a nepredstavuje podstatnú zmenu zmluvy.
5.4	Tento Dodatok je vyhotovený v štyroch (4) rovnopisoch, z ktorých tri (3) obdrží Objednávateľ a jeden (1) Zhotoviteľ.
5.5	Tento Dodatok nadobúda platnosť dňom jeho podpisu oprávnenými zástupcami oboch Zmluvných strán a účinnosť dňom nasledujúcim po dni jeho zverejnenia v Centrálnom registri zmlúv Úradu vlády SR.
5.6	Zmluvné strany vyhlasujú, že si text tohto Dodatku riadne a dôsledne prečítali, porozumeli jeho obsahu a právnym účinkom z neho vyplývajúcim, že ich zmluvné prejavy sú dostatočne jasné, určité a zrozumiteľné, že tento Dodatok neuzatvárajú v tiesni ani za nápadne nevýhodných podmienok a na znak súhlasu ho vlastnoručne podpisujú.
	Objednávateľ:
V Bardejove, dňa ........................
	Zhotoviteľ:
V Prešove, dňa ........................


	

..................................................
RNDr. Jozef Sobek
riaditeľ školy
	

..................................................
Ing. Štefan Olejník, 






………………………………….
Ing. Radoslav Gerka
na základe plnej moci



